cyanic-selkie/wikianc huggingface dataset:
NGC 6334
Den NGC 6334, dacks och Kazepatten- oder Bierentatzenniwwel genannt, ass en Emissiounsniwwel am Stärebild Scorpius. En ass duerch e Rescht vun enger Supernova entstanen.
Entdeckung
Den John Herschel huet den Niwwel de 7. Juni 1837 um Kap vun der gudder Hoffnung entdeckt. Hien, a säi Jong de Wilhelm Herschel, hunn den Objet ënner der Bezeechnung h 3678 am neie Wierk Results of Astronomical Observations made at the Cape of Good Hope (Astromomesch Observatiounsresultater um Kap vun der gudder Hoffnung), deen hien am Joer 1847 publizéiert huet, katalogiséiert. Am General Catalogue huet den Emissiounsniwwel GC 4288 geheescht. Zanter dem New General Catalogue vum Johan Ludvig Emil Dreyer ass de Kazepattenniwwel ënner der Bezeechnung NGC 6334 ze fannen.
Distrikt Sants-Montjuïc
Zum Distrikt gehéieren d'Staddeeler Hostafrancs, La Bordeta, Montjuïc, Poble-SecFont de la Guatlla, Magòria, La Marina, Sants a Zona Franca.
Christine Mailliet
D'Christine Mailliet, gebuer den 9. Januar 1987 an der Stad Lëtzebuerg, ass eng lëtzebuergesch Schwëmmerin.
D'Christine Mailliet ass vun Ettelbréck a schwëmmt fir de Swimming Club le Dauphin. Hir Stäerkte sinn 200 a 400m Crawl/Fräistil.
D'Mailliet huet schonn a ganz jonke Joren ugefaange kompetitiv ze trainéieren (8-9 Joer) an huet am Laf vun hirer Carrière hiert Talent mat enger jett nationaler Championstitelen a Landesrekorder bewisen.
Dobäi wier d'Schwëmmercarrière op en Hoer no fréi op en Enn gaangen. Nodeem déi jonk Ettelbréckerin eng 13e commerce an der Täsch hat, sollten 12 Méint Intensivtraining am US-amerikanesche Bundesstaat Kalifornien um Programm stoen. E Klima dat ongewinnt a schlecht verdroe gouf, Kränkt an en Trainer deen éischter op Brasse wéi Kraul gekuckt huet, hunn der Schwëmmerin d'Decisioun, de Stage ofzebriechen an zeréck op Lëtzebuerg ze kommen, net ze schwéier gemaach. Erëm doheem ass d'Mailliet nees krank ginn an hätt d'Schwamme bal fir gutt un den Nol gehaangen.
Fox
D'selwecht ausgeschwat awer anescht geschriwwen:
Christine Mailliet
Den definitive Comeback koum dunn 2007 zu Monaco op de Spiller vun de klenge Länner. D'Mailliet schwëmmt en neie Landesrekord op de 400m Fräistil a gewënnt d'Goldmedail.
D'Christine Mailliet, dat nach kuerz virun den Olympesch Summerspiller 2008 en neien nationale Rekord am 200m Fräistil am Championnat geschwommen hat, huet sech och zu Peking gutt geschloen a blouf nëmmen 20 Honnertstel hanner der vun him selwer opgestallter nationaler Beschtzäit.
Jakobswee
Vum Jakobswee schwätzen heescht vun de Jakobsweeër eppes soen, well et gëtt der am Fong eng ganz Partie. Déi bekanntst sinn déi grouss Achsen déi aus ganz Europa op Santiago de Compostela féieren.
Transeuropäesch Weeër
Dës véier Haaptweeër, déi aus Frankräich kommen, lafen zu Puenta la Reina zesummen, fir dann zesummen iwwer de Camino Francés weiderzegoen. De Camino Francés ass dee Wee, deen am meeschte vun de Pilger tëscht Roncevaux a Santiago benotzt gëtt.
Et gëtt do och d'Méiglechkeet fir de Wee ze huelen, deen iwwer Billar a Santander laanscht d'Nordküst vu Spuenie leeft. Dëse Wee gëtt vu Biergamateure gär benotzt, well e bal op senger ganzer Längt duerch d'Cantabresch Cordillere féiert, déi eng Fortsetzung vun de Pyrenäen ass. Et ass de Camino Primitivo.
Allgemenges
Déi éischt Itinerairen hu sech der Situatioun vun deemools ugepasst. Sou goufe Brécken a Fuerten opgesicht, grad sou wéi Collen, fir iwwer d'Bierger ze kommen. Wichteg waren och Kléischter um Wee, an deenen de Pilger iessen a schlofe konnt.
E wichtegt Dokument fir e Pilger ass déi sougenannt Crédenciale. Dat Dokument gëtt vun accreditéierten Associatiounen am Zesummenhank mat de Jakobsweeër ausgestallt. De Pilger oder Spadséiergänger muss zweemol am Dag an op all Etapp e Stempel dropmaache loossen, fir datt e sech kann als Pilger oder Randonneur ausweisen, a sou vun den Infrastrukture wéi Gîten a souweider profitéiere kann. Déi einfachst Méiglechkeet fir d'Dokument zu Lëtzebuerg ze kréien, ass iwwer d'Asbl Frënn vum Camino de Santiago de Compostela.
Leit déi iwwer de Jakobswee pilgeren, an dat wëlle weisen, hunn op hirem Gezei oder um Rucksak den Emblème vun der Jakobsmuschel. Doduerch erkennt ee Pilger dann och een aneren, a sou kënne sech Gruppe forméieren. Fir e komplette Jakobspilger ze sinn, dat heescht een, deen de ganze Wee vun Ufank bis un d'Enn zu Fouss gemaach huet, si Leit de sech net e ganze Mount oder méi Congé beieneen huele kënnen, forcéiert dëst op zwee oder dräi Joer ze verdeelen. Wichteg ass datt een op d'Mannst 10 Deeg hannerenee geet. Besonnesch Leit, déi net gewinnt sinn e ganzen Dag duerchzemarschéieren, brauche schonn 4-5 Deeg éier se de richtegen Tratt fonnt hunn.
D'Jakobsweeër an den hellege Jakob zu Lëtzebuerg
Plazen déi mat de Jakobsweeër ze dinn hunn, sinn net ganz heefeg zu Lëtzebuerg, de Professer Donckel huet si 1964 am Detail publizéiert.
Lëtzebuerg war en Duerchgangsland fir Pilger déi aus dem Nordweste vun Europa op Santiago ënnerwee waren. Si koumen dacks vu Prüm iwwer Iechternach oder vun Tréier an d'Land. Dacks sinn si um Jokesbierg passéiert (Jakobsberg), en Hiwwel bei Bech, deen e richtege Jakobszentrum war, mat senger Kapell, senger Klaus a sengem Jakobspëtz. Souguer e Joermaart gouf a fréieren Zäiten do gehalen. D'Pilger sinn dunn op Mënjecker virugezunn, wou eng Jakobskapell, e Pëtz an eng Jakobswiss zu enger Paus agelueden hunn. Viru goung et dunn iwwer Rued-Sir an d'Stad.
Den Hospiz, deen 1309 vum Heinrich VII. an dem Margréit vu Brabant am Stadgronn gegrënnt gouf, huet Pilger opgeholl, déi dacks vun Tréier koumen, wou en Hospiz schonn zanter 1186 d'Pilger opgeholl huet.
Li Jiang
De Li Jiang, och Li-Floss genannt, ass eng chineesesch Touristenattraktioun, mat dat schéinst, wat d'Volleksrepublik China ze bidden huet. De Li ass en 100 km laange Floss deen op enger Längt vun 83 km vu Guilin aus bis Yangshuo mat Touristeschëffer befuer gëtt. D'Visiteure kënnen do eng aussergewéinlech Landschaft gesinn, eng exotesch Landschaft wéi aus engem Mäerchebuch, déi et soss an der Welt néierens gëtt. Op den zwou Säite vum Li-Floss si Kalleksbierger, déi meeschtens eng ofgeflaacht Form hunn. Well de Kalleksteen (Karst) brécheg ass a sech zersetzt, hu sech do vill Hielen oder aner komesch Hiwwelen a Formatioune gebilt, déi all kuckeswäert sinn. Vill chineesesch Moler hu sech vun dëse Landschaftsbiller inspiréiere gelooss. Et fënnt een déi Landschaften och op chineesesche Seidebiller erëm.
Jakobswee
D'Jakobsweeër an den hellege Jakob zu Lëtzebuerg
Éischt Pilger aus Lëtzebuerg si fir dat 13. Joerhonnert attestéiert: en Awunner vun Eeschpelt ass 1290 op Santiago gepilgert. E Réidener Pilger aus dem 16. Joerhonnert ass ni zeréck heem komm, hien ass "uf der reisen verplieben ".
Zu Lëtzebuerg féiert de Jakobswee iwwer Wanderweeër. Vum Dräilännereck bei Léiler aus geet e laanscht d'Our bis op Veianen a weider laanscht d'Sauer op Iechternach. Vun do aus virun iwwer Gréiwemaacher bis an d'Stad Lëtzebuerg. Duerno geet e weider iwwer Diddeleng bis op Schengen.
Alquerque
Den Alquerque ass e Brietspill, dat virun allem a Spuenie gespillt gëtt.
D'Spillfeld besteet aus all Kéier fënnef horizontalen, vertikalen an diagonale Linnen. 12 Däpp ginn op déi Plaze gestallt, wou d'Linne sech kräizen, soudatt de Punkt an der Mëtt fräi bleift. Gezu gëtt - wéi beim Dammespill - vu Punkt op Punkt a geschloe gëtt duerch Sprangen.
Canton de Rouen-4
De Canton de Rouen-4 ass eng fréier franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Distrikt Les Corts
Den Distrikt Les Corts ass e vun 10 Distrikter vun der Stad Barcelona a Spuenien.
Et ass den Distrikt Nummer 4 a läit am Weste vun der Stad. E grenzt un den Distrikt Sarrià-San Gervasio am Norden, Eixample am Osten, un den Distrikt Sants-Montjuich am Südosten, un d'Uertschaften Hospitalet de Llobregat am Süden, Esplugues de Llobregat am Westen a Sant Just Desvern am Nordwesten.
Et ass deen drëttklengsten Distrikt vu Barcelona mat enger Fläch vu 6,08 km².
Zum Distrikt gehéieren d'Staddeeler Les Corts, Pedralbes a La Maternitat-Sant Ramon.
Bernie
De Bernie, en Hond (Scotch-Terrier ), ass eng Lëtzebuerger Comicfigur aus der Serie Superjhemp, déi vum Lucien Czuga geschriwwen a vum Roger Leiner gezeechent gouf.
Et ass am Ufank (bis 3. Band) dem schottesche Superheld Supermac säin Hond, an drénkt wéi dee gär Whisky. Zum Schluss vum drëtten Album kritt de Superjhemp e geschenkt.
Edmund Leopold de Rothschild
Den Edmund Leopold de Rothschild, CBE, TD, gebuer den 2. Januar 1916, a gestuerwen de 17. Januar 2009 war en englesche Finanzmann aus der prominenter Rothschild Bankiersfamill vun England.
Fanfare municipale Luxembourg-Bonnevoie
D'Fanfare municipale Luxembourg-Bonnevoie a.s.b.l. ass eng Fanfare, déi sech aus Holzbléiser (Saxophonen), Blechbléiser a Perkussioun zesummesetzt. Donieft existéiert och eng Jugendmusek, d'Fanfare Prince-Henri. D'FMLB ass ë Veräin ouni Gewënnzwéck (a.s.b.l.), dee bei der Union Grand-Duc Adolphe affiliéiert ass.
Edmund Leopold de Rothschild
Am Zweete Weltkrich war hien an der brittescher Arméi, wou hie Kapitän an der jiddescher Infantriesbrigade war. . Nom Krich huet hie Carrière am Bankwiese gemaach, fir d'éischt als Partner an duerno als President vun der Investmentbank NM Rothschild & Sons.
Fanfare municipale Luxembourg-Bonnevoie
Historique
D'Fanfare gouf offiziell de 5. Oktober 1898 op Initiativ vum Franz Birnbaum, dem spéidere President, dem Theo Goerens (Caissier) an dem Jacques Huberty (Member) gegrënnt, an huet sech am Ufank gréisstendeels aus Aarbechter aus der Schampeskellerei Mercier a Membere vun der deemoleger Harmonie "Champagne Mercier" zesumme gestallt.
Edmund Leopold de Rothschild
Den « Eddy » de Rothschild hat e Studium zu Cambridge gemaach. Hie war den eelste Bouf vum Lionel de Rothschild an e Kandskand vum Nathan Mayer Rothschild, deen den engleschen Aascht vun der Rothschild-Famill am Ufank vum 19. Joerhonnert gegrënnt hat.
Fanfare municipale Luxembourg-Bonnevoie
Historique
Hiren éischte Concert huet d'Bouneweger Fanfare de 5. Februar 1899 zu Bouneweg am Bistrot "Lakaff-Hentges" gespillt. Ënner hirem offiziellen Numm "Fanfare de Bonnevoie" huet d'Bouneweger Fanfare dunn hir éischt Concoursen op nationalem, wéi och op internationalem Plang an Ugrëff geholl.
Als éischt Musek an der Gemeng Lëtzebuerg, huet déi Bouneweger Fanfare sech 1931 Uniformen zougeluecht wat fir déi deemoleg Verhältnesser e sériöse finanziellen Exploit war. 1956 gouf der Bouneweger Fanfare hir "Clique" gegrënnt,eng Perkussiounsformatioun, déi deemools eemoleg zu Lëtzebuerg war. Mat där Formatioun konnt déi Bouneweger Fanfare op verschidde Concoursen erfollegräich deelhuelen an huet 1962 als éischt Lëtzebuerger Musek zwéi Präisser op der Weltmeeschterschaft vun den Harmonien a Fanfaren zu Kerkrade an Holland gewonnen.
Well déi Bouneweger Fanfare ëmmer no Nowues an hire Reie gesicht huet, gouf 1966 vum Nicolas Henx der Musek hir eege Museksschoul gegrënnt an huet bis haut e puer honnert Schüler ënnerriicht.
Déi rezentest Aktivitéit um internationale Plang war eng zweet Participatioun bei der Weltmeeschterschaft vun den Harmonien a Fanfaren zu Kerkrade an der éischter Divisioun de 15. Juli 2005.
Aktivitéiten
Traditionell Aktivitéite vun der Fanfare sinn:
Canton de Rouen-3
De Canton de Rouen-3 ass eng franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Gottlob Frick
De Gottlob Frick, gebuer den 28. Juli 1906 zu Ölbronn, a gestuerwen den 18. August 1994 zu Mühlacker, war en däitsche Bass-Sänger.
Liewen
De Gottlob Frick ass als jéngst vun 13 Kanner an engem Fierschterhaus opgewuess. Seng aussergewéinlech Bassstëmm ass fréi opgefall an hien huet 1927 am Chouer vun der Stuttgarter Staatsoper gesongen. Fir d'éischt als Solist stoung de Frick 1934 an der Roll vum Daland am Der fliegende Holländer op der Bün vum Landestheater vu Coburg. No e puer Emweeër zu Freiburg im Breisgau an zu Königsberg (Ostpreußen), wou de Karl Böhm de Sänger 1939 héiert an hien direkt engagéiert fir an d'Staatsoper op Dresden. Do sollt de Frick bis 1950 bleiwen, an all wichteg Bassrolle sangen: den Osmin, de Sarastro, de Rocco a seng léifst Roll, de Philipp den Zweeten an d'Wagner-Bassrollen.
Du goung et hin an hier: 1950 bis 1953 un der Städtischen Oper Berlin, 1957 bis 1967 als Gaascht un der Covent Garden Oper zu London. Dann 1960 bis 1964 séngt hien op de Bayreuther Festspiele de Pogner, den Hunding, den Hagen and de Fasolt.
1970 huet de Mann mat der breder, donkel timbréierter, déiwer Bassstëmm säin Äddi vun der Bün geholl.
Groussjäregkeet
D'Groussjäregkeet oder Volljäregkeet ass den Alter, vun deem un eng Persoun, juristesch gesinn, a senger Capacitéit als Bierger kapabel a responsabel ass, dat heescht, vu wéini u se (vun Ausnamen ofgesinn) kontraktuell (oder soss juristesch) Engagementer agoe kann.
Virun deem Alter gëllt een als "mannerjäreg". E Mannerjärege ka Saache besëtzen oder Verträg ënnerschreiwen, mä e kann net eleng iwwer dee Besëtz bestëmmen, resp. sech eleng vertraglech engagéieren.
Jee nodeem sinn et de Familljepapp oder déi béid Elteren, déi Autoritéit iwwer dee Mannerjäregen hunn. Wa keng Elteren do sinn, kritt e Mannerjäregen e Momper zur Säit gestallt.
E Mannerjäregen ass zivilrechtlech "irresponsabel". Dëst Konzept ënnerscheet sech vun der "strofrechtlecher Irresponsablitéit".
Groussjäregkeet zu Lëtzebuerg
Zu Lëtzebuerg läit d'Groussjäregkeet bei 18 Joer. Bis 1975 louch deen Alter bei 21 Joer. Den 18. Mee 1975 gouf en op 18 erofgesat, sou datt ronn 12.000 jonk Leit op ee Coup groussjäreg goufen.
Groussjäregkeet huet näischt direkt mam Walrecht ze dinn, dat zu de politesche Rechter zielt. Se ass och z'ënnerscheede vun der matrimonialer Groussjäregkeet (d. h. dem Alter, vun deem un ee sech bestuede kann) an der sexueller Groussjäregkeet, deen Alter, vun deem un et engem erlaabt ass, sexuell Bezéiungen ze hunn.
"Erwuessen" ass e biologesche Begrëff, deen ausdréckt, datt e Liewewiese sech sou wäit entwéckelt huet, datt et sech fortplanze kann, an och net méi méi grouss gëtt.
Vigy
Vigy ass eng Gemeng an Uertschaft am franséischen Departement Moselle.
Fréier war d'Uertschaft un dat franséischt Eisebunnsnetz ugeschloss iwwer d'Eisebunnsstreck Metz-Vigy-Anzeling. Eng Parti vun där Streck gëtt haut op 12 km vun der Association Lorraine d'Exploitation et de Modélisme Ferroviaire am Dall vun der Canner als Chemin de fer touristique de la Vallée de la Canner exploitéiert. Den Terminus ass zu Vigy.
Victorine Chalois
D'Victorine Chalois, gebuer 1895 a gestuerwen 1988, war eng lëtzebuergesch Entertainerin, déi ënner dem Kënschtlernumm "Bobby" an engem Matrousekostüm opgetrueden ass.
Si war dacks mam Litty op der Bün.
Brasserie de Dudelange
D'Diddelenger Brauerei (offiziell: Brasserie de Dudelange) gouf 1937 zu Diddeleng vum Jean-Pierre Steyer gegrënnt. Wärend der Besatzungszäit am zweete Weltkrich huet d'Brauerei de Betrib mussen astellen, deen awer nom Enn vum Krich nees opgeholl ginn ass.
Nodeem se 1964 vun der Brauerei Funck-Bricher opkaaft gouf ass de Braubetrib definitiv agestallt ginn.
International wëssenschaftlech Organisatiounen
Als International wëssenschaftlech Organisatioune ginn hei all déi opgelëscht, déi sech mat wëssenschaftlecher Aarbecht beschäftegen a sech iwwer op d'mannst zwéi Staaten erstrecken.
Eng Organisatioun vu sou Organisatiounen ass den ICSU (International Council of Scientific Unions).
Distrikt Sarrià-Sant Gervasi
Den Distrikt Sarrià-Sant Gervasi ass e vun 10 Distrikter vun der Stad Barcelona a Spuenien.
Et ass den Distrikt Nummer 5 a läit am Weste vun der Stad. E grenzt un d'Distrikter Horta-Guinardó, Gracia, Ensanche, Les Corts an un d'Uertschaften San Justo Desvern, San Feliu de Llobregat, Molins de Rey a San Cugat del Vallés.
Et ass deen zweetgréissten Distrikt vu Barcelona mat enger Fläch vun 20,09 km².
Den Distrikt ass a 6 Staddeeler an a 24 Zonen agedeelt.
Holstenpaart-Hal
Geschicht vun der Hal
1913 huet de Lübecker Senator a Geschäftsmann Emil Possehl senger Heemechtsstad 800.000 Mark geschenkt. Déi ware geduecht, fir e Vollekshaus opzeriichten, an zwar an der direkter Noperschaft vum der Holsten-Paart, dem Symbol vun der Stad, an de Salzspäicheren. Et sollt Kaiser-Wilhelm-Volkshaus heeschen. Wéinst dem Éischte Weltkrich koum et eréischt an den zwanzeger Joren zum Bau. D'Pläng ware vum Architekt a Lübecker Oberbaurat Friedrich Wilhelm Virck. Et sollt eng Zillenhal gi mat Spëtzboudaach, dee vun Holzbinder gedroe gëtt. Ageweit gouf d'Hal am September 1926, dee Mount, an deem déi Lübecker 700-Joer-Räichsfräiheet gefeiert gouf.
Canton de Rouen-2
De Canton de Rouen-2 ass eng franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Per qualche dollaro in più
Per qualche dollaro in più ass en italieenesch-spuenesch-däitsche Western vum Sergio Leone aus dem Joer 1965
De Film
Zwéi Kappgeldjeeër (Clint Eastwood a Lee Van Cleef) sichen de selwechte Mann, den Indio (Gian Maria Volontè), mä hir Ursaache sinn net déi selwecht.
Distrikt Gràcia
Den Distrikt Gràcia ass e vun 10 Distrikter vun der Stad Barcelona a Spuenien.
Et ass den Distrikt Nummer 6 an ass den alen Territoire vun der Vila de Gràcia. E grenzt un d'Distrikter Ensanche am Süden, Sarrià-Sant Gervasi am Westen an Horta-Guinardó am Osten.
Et ass dee klengsten Distrikt vu Barcelona mat enger Fläch vu 4,19 km².
Zum Distrikt gehéieren d'Staddeeler Gràcia, Camp d'en Grassot, La Salut, El Coll, Vallcarca a Penitents.
Canton de Domart-en-Ponthieu
De Canton de Domart-en-Ponthieu ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
Wiessellauden
Beim Wiessellauden, op Englesch "Change ringing", handelt et sech ëm eng an England praktizéiert Konscht vum Klackelauden. "D'Konscht vum Wiessellauden ass en englesche Brauch, a wéi all englesche Brauch ass et fir de Rescht vun der Welt net ze begräifen."
Andeems d'Klacken ëmmer méi héich gezu ginn, woubäi d'Klackeseel nëmmen op enger Säit gezu gëtt, kënnt et sou wäit, datt d'Klacken op der Kopp (rung up) am Gläichgewiicht stinn. Dat ass den Ausgankspunkt vum Wiessellauden. Fir d'Klack eppes klenges iwwer de Gläichgewiichtspunkt ze halen (stay and slider) muss d'Klack bei all Zéien um Seel e bësse méi wéi een tour maachen. Wann da wierklech gelaut gëtt, däerf de Wee vun der Klack bei all Seelzéien genee eng voll Ëmdréieung sinn bis zeréck an d'Gläichgewiichtslag. Wann all Klacken a Stellung bruecht gi sinn, ass d'Gelauds prett (in peal).
Adolphe-Bréck
D'Adolphe-Bréck, och Nei Bréck genannt, ass eng Bréck an der Stad Lëtzebuerg, déi zanter 1903 d'Alstad mam Garer Quartier verbënnt. Benannt ass se nom Groussherzog Adolphe.
De 14. Juli 1900 huet de Groussherzog Adolphe de Grondstee geluecht, an 3 Joer drop, de 24. Juli 1903, gouf d'Bréck fir de Verkéier opgemaach.
D'Adolphe-Bréck war, wéi se gebaut gouf, déi gréisst Bréck aus Hastee vun der Welt. Se ass 153 m laang an 42 m héich. Hiren Haaptbou huet eng Spanwäit vu 84,65 m. Vir- an hannendru si méi kleng Béi vun 21,60 m. D'Bréck sëtzt sech aus 2 Parallelbéi zesummen, wat et erlaabt, eng Breet vun der Strooss vun uganks 16 an haut 18,7 m z'erméiglechen. Eleng déi 2 Mëttelbéi bestinn aus 2850 m³ Gilsdrefer Sandsteen (de Rescht gouf mat Steng vun Iernzen, Déiljen an dem Verluerekascht gebaut).
Den Numm Nei Bréck krut se, well et schonn eng Bréck iwwer de Péitrussdall gouf, nämlech d'Al Bréck, déi och "Passerell" genannt gëtt. Den Numm ass bis haut erhalen.
Renovéierungs- a Moderniséierungsaarbechten
Wéi d'Stroossebauverwaltung d'Bréck 1996 ënnersicht hat, gouf festgestallt, datt an de Bréckebéi en ettlech Steebléck Schied haten, déi op d'Trassenaarbechten aus den 1960er Joren zeréckzeféiere waren. Fir déi Rëss ze bremsen, huet d'Stroossebauverwaltung am September 2003 ugefaangen, iwwer 250 Verankerungstaangen un de Béi festzemaachen. 7 Joer drop sinn nei Rëss festgestallt ginn, an d'Staangen hunn deelweis missen ersat ginn. Et gouf kloer, datt d'Bréck eng méi grëndlech Renovéierung néideg hätt.
Renovéierung 2014-2017
Dës Aarbechte goufen tëscht 2014 an 2017 ausgefouert an hunn 63 Milliounen Euro kascht.
Fir d'éischt huet missen eng Deviatioun fir de Verkéier tëscht der Uewerstad an dem Garer Quartier gebaut ginn. Dofir gouf 30 m méi westlech, eng provisoresch Bréck mat dräi Bunnen an engem Trëttoir opgeriicht. Si war aus Stol a gouf wéinst hirer bloer Faarf "Blo Bréck" genannt. D'Aarbechten dozou hunn de 6. August 2013 ugefaangen a waren den 12. Abrëll 2014 fäerdeg. D'Käschte vum Provisorium louche bei 23 Milliounen Euro.
Den 19. Mee 2014 hunn d'Aarbechten un der Adolphe-Bréck selwer ugefaangen. Si gouf an eng Baatsch agepaakt, déi wéi Verband ausgesinn huet, mat der Opschrëft Guérir le Pont Adolphe. Du gouf Stee fir Steen de Belag an dann de Plateau vun der Bréck bis op d'Béi ofgedroen. D'Rëss goufe mat engem Spezialprodukt ausgefout an d'Béi mat am Ganzen 1.050 Eisestaange stabiliséiert. Iwwerdeems goufen d'Steng eenzel gebotzt a wann néideg gefléckt. Just 5 % hu missen erneiert ginn. Dono goufe se nees een nom aneren agesat. Um Enn gouf nees eng Plack fir d'Fuerbunnen dropgesat. Dës ass ewell 1,5 m méi breet wéi virdrun, wat et erméiglecht, méi Plaz fir Trëttoiren ze hunn. Ausserdeem goufe schonn d'Schinne fir den Tram geluecht, deen awer eréischt zanter Dezember 2020 iwwer d'Bréck bis bei d'Gare fiert. Bis dohi sinn d'Bussen iwwer déi Spuere gefuer. ,
Nodeems d'Nei Bréck de 25. Mäerz 2017 nees fir de Verkéier opgoung, gouf déi Blo Bréck nees ofmontéiert, an d'Metzer Plaz an d'Bréisseler Plaz nees an d'Rei gesat.
Vëlos- a Foussgängerbréck
D'Iddi fir esou eng Passerell ënnert der eigentlecher Bréck opzehänke war am Joer 2007 dem deemolegen Transportminister vun engem Vëlosaktivist, dem Jo Simon, virgestallt ginn. Déi Pläng goufen dunn awer eréischt ënnert dem François Bausch am Joer 2013 nees aus dem Tirang gezunn. Et gouf keng gréisser Oppositioun, soudatt d'Passerell dunn och esou konnt realiséiert ginn. D'Bréck ass ongeféier 200 Meter laang an de Käschtepunkt fir de Bau louch bei 6,2 Milliounen Euro.
Am Juni 2019 gouf den Entworf vun der Passerell mat engem vun 11 "Gold Awards" beim Concours "best architects 20" ausgezeechent.
Schwësterbrécken
Et gëtt fënnef Kopien, resp. "Sëschterbrécken": Eng Kopie vun der Adolphe-Bréck steet zu Philadelphia. Et ass d'Walnut Lane Bridge, a si ass am arméierte Bëtong gebaut.
Och de Ponte de San Jorge zu Arguisuelas (Castilla La Mancha), eng Eisebunnsbréck, gläicht der Neier Bréck, ofgesi vun e puer klenge Béi méi iwwer dem Haaptbou, dee bei där Bréck aus just engem Bou besteet.
En anere Guet vun der Bréck (mat dräi amplaz véier klenge Béi iwwer dem Haaptbou) ass de Viaduc vu Lavaur, tëscht de Gemenge Lavaur a Labastide-Saint-Georges, am Departement Tarn. Et ass eng Eisebunnsbréck déi iwwer den Agoût féiert. Si ass och vum Séjourné geplangt ginn an ass haut als Monument klasséiert.
Eng weider Eisebunnsbréck iwwer den Agout ass de Pont de l'Aguillou, och Pont Antoinette genannt, zu Vielmur-sur-Agoût am Departement Tarn.
Tëscht 1908 bis 1912 ass zu Constantine an Algerien d'Sidi Rached Bréck ënner der Leedung vum Ingenieur Aubin Eyraud gebaut ginn. Och hien huet sech op d'Pläng vum Séjourné gestëtzt, hien huet d'Bréck awer verlängert fir sou de Staddeel El Kantara mat der Gare ze verbannen, déi op der anerer Säit vun deem breeden Dall vum Oued Rhumel läit.
Konstitutionell Monarchie
Eng konstitutionell Monarchie ass eng Regierungsform, déi e Monarch, gewielt oder duerch Ierfschaft als Staatschef unerkannt huet, mä wou d'Muecht vum Monarch duerch eng Constitutioun limitéiert ass.
Ons Stad (Südafrika)
Ons Stad ass eng gratis Wochenzeitung op Afrikaans an op Englesch, déi zu Bloemfontein, a Südafrika, vu Volksblad Group Community Newspapers erausgi gëtt a sonndes am Free State an am Northern Cape verdeelt gëtt.
Konstitutionell Monarchie
Déi modern konstitutionell Monarchië si meeschtens parlamentaresch Monarchie mat engem System vun der Gewaltentrennung, wou de Monarch de symbolesche Chef vun der Exekutiv ass. An der Praxis iwwerhëlt e Premierminister, dee vum Parlament ënnerstëtzt gëtt, déi Roll.
De Monarch, deen onofhängeg vu politesche Parteien ass, huet virun allem eng symbolesch Roll, als Garant vun der Constitutioun an der Demokratie, dem nationalen Zesummenhalt, der Integritéit vum Territoire, mä och als Symbol vun der historescher Kontinuitéit vum Staat, Representant a Garant vu sengen Intressen am Ausland. De Monarch kann och e Recht op Rotschléi a Warnungen zu der Politik vum Gouvernement hunn, an en Arbitter am Fall vun enger politescher Kris sinn. Aus dësem Grond spillt de Monarch eng neutral Roll, a kënnt och als Mediateur zum Asaz. De parlamentaresche Monarch regéiert, mä gouvernéiert net, oder fir et mam Adolphe Thiers senge Wierder ze soen:
D'Konzept vun enger konstitutioneller Monarchie kënnt aus den absolutte Monarchië vum Enn vum Mëttelalter, wéi de Monarch a säi Gouvernement d'Autoritéit haten. Duerch d'Entwécklung vun der Bedeelegung vun der Bevëlkerung an den Demokratien ass d'Muecht op Versammlungen a Parlamenter iwwergaangen, fir méi demokratesch Systemer an d'Liewen ze ruffen.
An enger konstitutioneller Monarchie geet de Poste vum Staatschef an der kinneklecher Famill weider. De Staatschef ass an der Theorie responsabel fir d'Exekutive, wat och Ausdréck a Formele wéi « Le gouvernement de Sa Majesté » erkläert.
Verschidde Constitutioune schléissen allerdéngs eng Participatioun um Gouvernement aus. Dëst ass de Fall a Schweden an a Japan.
Eeler konstitutionell Monarchien
Verschidde Länner haten och de Versuch vun enger konstitutioneller Monarchie gewot, allerdéngs si si spéider nees zum republikanesche System zeréckkomm:
Monarchia
Il nome della rosa
Il nome della rosa ass e Buch vum italieenesche Schrëftsteller Umberto Eco, dat 1980 erauskoum. Souwuel an Italien, wéi och an de Länner, wou an de Joren dono Iwwersetzungen erauskoumen (Der Name der Rose, Le nom de la rose, The Name of the Rose) hat et e grousse Succès.
Christian Slater
De Christian Slater, eigentlech Christian Michael Leonard Hawkins, gebuer den 18. August 1969 zu New York, USA, ass en US-amerikanesche Schauspiller.
Il nome della rosa
De Roman gouf 1986 vum Jean-Jacques Annaud ënner dem Titel Der Name der Rose (mam Sean Connery als Brudder William vu Baskerville) verfilmt.
Wourëms geet et am Buch?
...
Lëscht vun den Asteroiden
Dës Lëscht vun den Asteroiden ass en Deel vun de Referenztabellen.
Aus dem Duerchmiesser an der Albedo kann d'absolut Hellegkeet berechent ginn:
Dat bedeit ëmgedréint:
Interview with the Vampire
Interview with the Vampire ass:
Canton de Lucé
De Canton de Lucé ass eng franséisch administrativ Andeelung am Arrondissement Chartres, am Departement Eure-et-Loir an der Regioun Centre.
Canton de Rouen-1
De Canton de Rouen-1 ass eng franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Via Lemovicensis
D'Via Lemovicensis ass de laténgeschen Numm vun engem vun de véier Jakobsweeër a Frankräich. De Wee féiert iwwer Limoges. Déi Stad huet dem Wee och den Numm ginn. D'Haaptversammlungsplaz fir d'Pilger déi aus dem Norden an Nordoste kommen ass d'Abbaye de la Madelaine zu Vézelay.
D'Streck féiert bis an déi baskesch Uertschaft Ostabat, wou se mat der Via Turonensis an der Via Podiensis zesummeleeft.
Proposéiert Etappen op der Streck iwwer Nevers op Eguzon
A Klengschrëft stinn Uertschaften déi net als Etappenuertschaften zielen am Sënn vum Guide du Randonneur. Wann et op der Wikipedia keen Artikel vun där Uertschaft gëtt, da verweist de Link op d'Gemeng an där se läit.
Conseil International du Sport Militaire
De Conseil International du Sport Militaire (en:International Military Sports Council), ofgekierzt CISM ass d'international Federatioun fir Militärsport. Säin Zil ass d'Entwécklung vum internationale Militärsport op enger breeder Bassis ze fërderen.
D'CISM-Militärmeeschterschafte ginn all Joer an de verschiddenen Disziplinnen ausgedroen. Et däerfen nëmme Sportler matmaachen déi am aktive Militärdéngscht sinn.
De CISM gouf den 18. Februar 1948 zu Nice gegrënnt. Déi fënnef Grënnungslänner waren d'Belsch, Dänemark, Frankräich, Lëtzebuerg an Holland. Am CISM sinn haut 127 Länner als Member vertrueden. De Sëtz vum CISM ass zu Bréissel.
CISM-Motto
De Motto vum CISM ass:  "Friendship through Sport", Frëndschaft duerch Sport.
Atlanteschen Ozean
Den Atlanteschen Ozean (kuerz: Atlantik) ass nom Pazifik dat zweetgréisst Weltmier.
Den Atlantik ass duerch d'Deelung vum zesummenhängenden Urkontinent entstanen an trennt Europa an Afrika vun Amerika. Mat sengen Niewemierer (Mëttelmier, Nordséi an Ostséi) huet den Ozean eng Fläch vun zirka 106,2 Mio. km² a bedeckt e Fënneftel vun der Äerduewerfläch. De Mieresbuedem ass duerch de Mëttelatlantesche Réck, dee bis zu 3000 m iwwer dem Buedem am déiwe Mier eropgeet, an eng West- an Ostatlantesch Muld getrennt. Déi maximal Déift gëtt mat 9.219 m am Milwaukeedéift, engem Dall vum Puerto-Rico-Gruef (Puerto Rico) erreecht. De Golfstroum, deen aus der Karibik kënnt a queesch iwwer den Atlantik bis no Grönland zitt, ass fir dat relativ mëllt Klima un den nordeuropäesche Küste verantwortlech.
Parverband Réimech
De Parverband Réimech war bis 2013 e Parverband an der Pastoralregioun Osten an huet aus follgende 6 Pare bestanen. E gouf an den neie Parverband Réimech, Duelem integréiert.
Dës 6 Pare leien um Gebitt vun de Gemenge Bous, Lenneng, Réimech a Stadbriedemes.
Bessemer-Bier
Eng Bessemer-Bier ass e Konverter, mat Hëllef vun deem aus Eise ka Stol produzéiert ginn.
D'Bessemer-Bier krut hiren Numm vun der Form, déi enger Bier gläicht, an dem engleschen Ingenieur Sir Henry Bessemer, deen déi Method 1860 erfonnt hat.
An der Bessemer-Bier gëtt Loft oder Sauerstoff duerch dat flëssegt Eise geblosen, dat aus dem Héichuewe koum. Op déi Manéier kënnt et zu Kuelestoffmonoxid, dee verbrennt an d'Schmëlztemperatur, déi beim Eisen 1.150 °C ass, op déi vum Stol, op 1.536 °C ze hiewen. Et geet also drëm, fir de Kuelestoffgehalt vum Eisen erof ze kréien.
No der Erfindung vum Linz-Donawitz-Konverter 1952 goufen d'Bessemer-Bieren no an no ofgeschaaft.
Atlanteschen Ozean
Vu wou den Numm hierkënnt
Den Numm geet op déi griichesch Mythologie zeréck: Atlantis thalassa (Griichesch: Aτλαντiς θάλασσα; lu.: "Mier vum Atlas"), déi sech déi éischt Kéier beim Herodot fënnt (Hdt. I 202,4), hunn d'Griichen d'Mier déi Säit vun de sougenannte Saile vum Herakles, d. h. westlech vun der Strooss vu Gibraltar, genannt.
Waasser
Den duerchschnëttleche Salzgehalt vum Atlanteschen Ozean läit bei zirka 3,54 %, wärend en am Pazifik bei 3,45 % an am Indeschen Ozean bei 3,48 % läit.
Garrebourg
Garrebourg ass eng franséisch Gemeng am Museldepartement an der Regioun Grand Est.
Karikatur
Ënner Karikatur (v. it.: caricare - "iwwerlueden, iwwerdreiwen") versteet een déi mat Witz iwwerzeechent Duerstellung vu Persounen oder gesellschaftlechen Zoustänn.
Et handelt sech meeschtens ëm eng bildlech Form vun der Satir. D'Karikatur iwwerdreift bewosst, iwwerspëtzt a verzerrt charakteristesch Zich vun engem Evenement oder engem Mënsch, fir duerch de gewisene Kontrast zur Realitéit an déi duergestallte Widderspréch de Betruechter zum Nodenken ze beweegen. Dacks geschitt dëst an engem politesche Kontext, wou zu enger aktueller Situatioun sarkastesch-ironesch Stellung bezu gëtt. Wesentlech Feeler a Mängel vun der duergestalltener Persoun (z. B. vun engem Politiker) oder dem Objet oder Evenement, ginn opgedeckt an duerch d'Aart a Weis vun der meeschtens zeechnerescher Presentatioun der Lächerlechkeet präisginn.
D'Karikatur kann awer och humoristesch ausgeriicht sinn an eenzeg an eleng der Ënnerhalung déngen (z. B. Karikature vu Schauspiller a Boulevardzäitschrëften an Illustréierten).
Industrie- an Eisebunnspark Fond-de-Gras
Den Industrie- an Eisebunnspark am Fond-de-Gras ass e Musée ënner fräiem Himmel um Terrain vun de Gemengen Déifferdeng a Péiteng.
Memorial Marco Pantani
De Memorial Marco Pantani ass eng Vëloscourse vun engem Dag, déi an der italieenescher Regioun Emilia-Romagna gefuer gëtt.
Industrie- an Eisebunnspark Fond-de-Gras
Zum Industriepark gehéieren:
Memorial Marco Pantani
D'Course gëtt zu Éiere vum verstuerwene professionelle Vëlossportler Marco Pantani (1970 - 2004) organiséiert. Déi éischt Oplo gouf de 5. Juni 2004 disputéiert.
Zanter 2006 gehéiert de Memorial Marco Pantani zum UCI Europe Tour. Nodeem dës Course 2006 an der Klass 1.2 war, ass se zanter 2007 an der Klass 1.1 agestuuft.
2013 war d'Course gläichzäiteg den Giro della Romagna an huet Memorial Marco Pantani-Giro della Romagna geheescht.
Jean Boch-Buschmann
Hie war de Jong vum Pierre-Joseph Boch (1737–1818) an der Antoinette Nothomb (1752–1805).
Vun 1829 bis 1838 a vun 1844 bis 1853 huet hien d'Faïencefabréck op de Siwebueren geleet.
1850 war hie Grënnungsmember vun der Société des sciences naturelles, där hiren éischte President hie gouf (1850-1857).
Arrondissement Nevers
Den Arrondissement Nevers ass eng franséisch administrativ Andeelung am Departement Nièvre an der Bourgogne-Franche-Comté.
Den Haaptuert ass Nevers.
Den Arrondissement setzt sech aus 13 Kantonen zesummen:
Skiritai
D'Skiritai (algr.: Σκιρῖται) waren e Vollek am Lakedaimonesche Staat, déi en änleche Status hate wéi d'Peroiken. Si hunn an der zu Skiritis gewunnt, enger wëller Biergerlandschaft am Norde vu Lakonien op der Grenz mat Arkadien, tëscht dem Oinous an dem Eurotas.
Spéideren Auteuren, wéi dem Stephanos vu Byzanz oder dem Hesychios vun Alexandria no, haten d'Skiritai arkadesch Originnen. D'Skiritai waren eng reng Landevëlkerung, a si hunn a ville klengen Dierfer gewunnt, wouvun d'Haaptdierfer Oion a Caryai waren. Hiren Territoire war zwar net déi bescht Plaz fir ze wunnen, mä hat fir Sparta eng grouss strateegesch Bedeitung, well en d'Strooss op Tegea dominéiert huet.
Auguste Wirion
Den Auguste Wirion, gebuer de 5. November 1864 zu Lëtzebuerg-Pafendall, gestuerwen de 25. Abrëll 1940 zu Käerjeng, war e lëtzebuergesche Moler.
Bekannt ass, datt hie Landschaftsbiller gemoolt a Portraite gezeechent huet.
Säi Liewen
Nom Secondaire an der Industrieschoul um Lampertsbierg an am Stater Kolléisch ass den Auguste Wirion op d'École nationale des arts décoratifs de Paris studéiere gaangen.
1885 koum hien an de Progymnase d'Echternach fir Zeechecoursen ze ginn a krut 1888 do seng Nominatioun als "maître de dessin". An den éischte Jore vu senger Carrière gouf hien nieft sengen Zeechecoursen och fir Gymnastikcoursen agesat.
Fir sech kënschtleresch virunzebilden huet hie Studiereesen an d'Belsch, an Däitschland, an d'Schwäiz an op Paräis gemaach.
1924 krut hien eng Nominatioun als Zeecheprofesser ("professeur de dessin") am Gymnase d'Echternach.
Am November 1932 ass hien an d'Pensioun gaangen a gouf vum Mathias Reckinger ersat.
Charles Munchen
De Franz Carl oder François Charles Munchen, gebuer de 4. September 1813 zu Iechternach a gestuerwen de 4. Januar 1882 an der Stad Lëtzebuerg, war e lëtzebuergesche Jurist, Journalist, a Politiker.
Politik
De Charles Munchen war 1848 Member vun der Assemblée constituante a vun 1848 bis 1849 Member vun der Frankfurter Nationalversammlung.
Nieft dem Charles Metz an dem Emmanuel Servais war de Charles Munchen ee vun de „Pappen“ vun der Lëtzebuerger Constitutioun vun 1848.
Hien huet déi éischt Lëtzebuerger satiresch Zäitschrëft mam Titel L'Arlequin erausginn, vun där am Ganzen 3 Nummeren tëscht Mäerz a Mee 1848 erauskoumen.
De Munchen huet 1850 och déi éischt Pasinomie publizéiert, eng Sammlung vu legale Bestëmmungen, déi net am Mémorial verëffentlecht goufen.
Vum 14. Januar 1868 bis den 13. August 1881 war hie Member vum Staatsrot.
Heraldik an aner Interessen
Dem Louis Wirion no war de Munchen den éischte Lëtzebuerger dee sech fir d'Heraldik interesséiert huet. Hien hat 1840 en Entworf fir de Lëtzebuerger Fändel an de Faarwe wäiss - rout - himmelblo gemaach. Ob de Munchen seng Fangerer och am Spill hat fir déi definitiv Versioun vum Fändel vun 1845 ass – dem Wirion no – net gewosst.
De Charles Munchen war 1845 Grënnungsmember vun der Société pour la recherche et la conservation des monuments historiques dans le Grand-duché de Luxembourg, aus där 1868 d'Section historique vum Institut Grand-ducal gouf. 1850 huet hien och d'Société des sciences naturelles du Grand-Duché de Luxembourg matgegrënnt; se gouf méi spéit als Section des sciences naturelles et mathématiques an den Institut Grand-ducal integréiert.
Privatliewen
De Charles Munchen huet sech de 17. Februar 1842 mat der Marguerite Angélique Pescatore bestuet; d'Koppel krut dräi Meedercher: d'Laure, d'Angéle an d'Résie.
1858 huet hien d'Schlass Gréiwels kaaft an et ëmgebaut, vergréissert a renovéiert.
De François Charles war de Monni vum Alphonse Munchen.
Gielercher
1878 gouf hie Commandeur vum Ordre de la couronne de chêne.
Educational Measurement and Applied Cognitive Science (Recherchegrupp)
EMACS steet fir Educational Measurement and Applied Cognitive Science
Um Spaweck
http://www.emacs.uni.lu/
Parverband Ënnersauer
De Parverband Ënnersauer war bis 2013 e Parverband an der Pastoralregioun Osten an huet aus follgende 7 Pare mat hire respektive Filialkierche bestanen. E gouf an den neie Parverband Iechternach, Ënnersauer, Jonglënster, Konsdrëf integréiert.
Dës 7 Paren an hir Filialkierche leien um Gebitt vun de Gemenge Mompech a Rouspert.
Canton de Sauzé-Vaussais
De Canton de Sauzé-Vaussais ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Canton de Doullens
De Canton de Doullens ass eng franséisch administrativ Andeelung an den Arrondissementer Amiens an Abbeville, am Departement Somme an der Regioun Hauts-de-France.
Armand Dousemont
Den Armand Dousemont, gebuer de 15. Juli 1952 an der Stad, ass e lëtzebuergesche Sportschéisser an Olympionik.
Op den Olympesche Summerspiller 1996 zu Atlanta huet hie Lëtzebuerg am Trapschéisse vertrueden. Hie konnt sech do an der Finall am einfachen Trapschéissen op der 42. Plaz klasséieren an am Double-Trap op der 33.
2001 konnt hien eng éischt Plaz bei der Internationaler Staatsmeisterschaft zu Hirtenberg an Éisträich maachen a bei de Spiller vun de klenge Staate vun Europa 2005 zu Andorra konnt hien eng Sëlwermedail mat Heem huelen.
Mira (Stär)
De Mira A ass e roude Ris vun der Spektralklass M (Hipparcos Datenbank). E verännert wärend enger Period vu ronn 331 Deeg seng Liichtkraaft ëm e puer Gréissteklassen. Weeder d'Period nach d'Hellegkeetsminima an -maxima sinn konstant. Am Maximum ka si déi 2. Gréissteklass erreechen an ass dann en opfällegen helle Stär um Nuetshimmel. Wärend dem Minimums kann d'Hellegkeet bis op déi 9. Gréissteklass eroffalen, soudatt fir d'Observatioun en Teleskop gebraucht gëtt. De Mira huet e mëttleren Duerchmiesser vu zirka 550 Mio. km (zirka 390 Sonnenduerchmiesser). Domat ass de Mira sou grouss, datt d'Hubble Space Telescope de Stär als Scheif an net nëmmen als Punkt opléise kann.
Entdeckt gouf de Mira vum ostfriesesche Paschtouer an Amateurastronom David Fabricius den 13. August 1596. Am Joer 1639 huet de Johann Ph. Holwarda entdeckt, datt de Mira seng Hellegkeet méi oder wéineger reegelméisseg ännert. Wéinst dëser komescher Eegenschaft krut de Stär säin Numm - Mira, déi "Wonnerbar". Am Joer 1923 gouf vum R.G. Aitken e schwaache Begleeder (VZ Ceti) fonnt, deen de Mira mat enger Period vun zirka 400 Joer ëmkreest.
2007 gouf mat Hëllef vum Galaxy Evolution Explorer-Detekter, en 13 Liichtjoer laange Schwäif hanner dem Stär Mira entdeckt (kuckt heizou d'Foto lénks ënnen).
Koordinaten (Equinoxe 2000)
Parverband Weiler zum Tur
De Parverband Weiler-la-Tour gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Osten gehéiert a bestoung aus 2 Pare mat enger Filialkierch:
Dannelbourg
Dannelbourg ass eng franséisch Gemeng am Museldepartement an der Regioun Grand Est.
Parverband Weiler zum Tur
Dës 2 Paren an d'Filialkierch leien um Gebitt vun der Gemeng Weiler zum Tuer.
Zanter dem 1. Januar 2016 huet dëse Parverband och zum grousse Parverband Beetebuerg, Fréiseng, Hunchereng, Hesper, Réiserbann, Weiler zum Tuer gehéiert.
Arrondissement Léck
D'Arrondissement Léck ass eent vun de véier Arrondissementer an der belscher Provënz Léck. D'Arrondissement huet eng Fläch vu 796,87 km² an et hat um 1. Januar 2006, 590.972 Awunner.
D'Arrondissement ass och e Geriichtsbezierk.
Zum Geriichtsbezierk Léck gehéieren och nach d'Gemenge Berloz, Crisnée, Donceel, Faimes, Fexhe-le-Haut-Clocher, Geer, Oreye, Remicourt, aus dem Arrondissement Waremme. D'Gemeng Comblain-au-Pont par Konter gehéiert zum Geriichtsbezierk Huy.
Gemengen a Sektiounen am Arrondissement
Gemengen
Sektiounen:
Kirby
De Kirby (Japanesch: カービィ Kābi) ass e Videospillcharakter vun Nintendo. Seng Spiller goufe vun HAL Laboratories gemaach.
Hie gläicht engem Ball an en huet déi besonnesch Fäegkeet seng Géigner eranzesuckelen an dann hir Fäegkeeten ze kopéieren. Wann hie kräfteg no Loft schnaapt, kann e fléien. Hie lieft an "Dream Land" um Planéit "Popstar", dee vum selwerernannte Kinnek "Dedede" regéiert gëtt. Säi Rival ass de béisen "Nightmare", deen a senger Fabrick Dausende vu Monstere produzéiert. De Kirby huet e "Warp-Stär", mat deem hien iwwerall hi fléie kann.
Geschicht
De Kirby ass vum Masahiro Sakurai erfonnt ginn. Eigentlech war hien am Ufank nëmmen e Ramplassang, awer d'Entwéckler haten hie sou gär datt en dach bliwwen ass. Deemools huet e nach "Popopo" geheescht, en ass awer ëmbenannt ginn, an zwar Kirby. Sträit haten de Masahiro Sakurai an den Shigeru Myamoto (Erfinder vu Mario) wéinst der Faarf vum Kirby: De Masahiro Sakurai wollt rosa, de Shigeru Myamoto awer léiwer giel. Zum Schluss huet sech rosa duerchgesat.
Distrikt Nou Barris
Den Distrikt Nou Barris ass e vun 10 Distrikter vun der Stad Barcelona a Spuenien.
Et ass den Distrikt Nummer 8 a läit am Norde vun der Stad tëscht der Biergketten Sierra de Collserola an der Avenida de la Meridiana. E grenzt un d'Distrikter Sant Andreu an Horta-Guinardó.
Den Distrikt Nou Barris huet eng Fläch vun 8,04 km².
Zum Distrikt gehéiere 14 Staddeeler (Can Peguera, Canyelles, Ciutat Meridiana, Guineueta, Porta, Prosperitat, Roquetes, Torre Baró, Torre Llobeta, Trinitat Nova, Turó de la Peira, Vallbona, Verdum y Vilapicina).
Kantonen am Departement Deux-Sèvres
Lëscht vun den 33 Kantonen am Departement Deux-Sèvres no Arrondissement.
Distrikt Horta-Guinardó
Et ass den Distrikt Nummer 7 a läit am Nordoste vun der Stad tëscht den Distrikter Gràcia an Nou Barris. Am Süde grenzt en un d'Distrikter Eixample, Sant Andreu a Sant Martíam an am Norden un d'Uertschaften Sant Cugat an Cerdanyola.
Zum Distrikt gehéieren d'Staddeeler Guinardó, Baix Guinardó, Can Baró, Font d'en Fargas, El Carmel, Taxonera, La Clota, Font del Gos, Horta, Vall d'Hebron, Montbau a Sant Genís.
Distrikt Sant Andreu
Den Distrikt Sant Andreu ass e vun 10 Distrikter vun der Stad Barcelona a Spuenien.
Et ass den Distrikt Nummer 9 a läit am Norde vun der Stad. E grenzt un de Floss Besós, un d'Uertschaften Adrià de Besòs a Santa Coloma an un d'Distrikter Nou Barris, Horta-Guinardó a Sant Martí.
Den Distrikt San Andreu huet eng Fläch vu 6,56 km².
Zum Distrikt gehéieren d'Staddeeler Sant Andreu, La Sagrera, Trinitat Vella, Bon Pastor, Baro de Viver, Navas a Congrés.
Paris - Nice
Paris - Nice, och Course au Soleil genannt, ass eng Etappecourse mam Vëlo, déi am Süde vu Frankräich gefuer gëtt.
Den Albert Lejeune, Direkter vum Petit Journal, huet Paris - Nice an d'Liewe geruff. De 14. Mäerz 1933 um fënnef Auer moies, sinn d'Courreuren op der Place d'Italie, am 13. Arrondissement zu Paräis, fir déi éischt Oplo vun der Course op d'Streck geschéckt ginn.
Mam Prolog vum Paris - Nice de 6. Mäerz 2005 huet déi éischt Course vum neigeschaaften UCI ProTour ugefaangen. Zanterhier gehéiert Paris - Nice zum Programm vum UCI ProTour.
Nevers
Nevers läit un den Uwännere vun der Loire. Zu Nevers leeft vu riets d'Nièvre an d'Loire, a vu lénks den Allier.
Kanal Louvain-Dijle
De Kanal Louvain-Dyle ass e belsche Kanal am Flämesche Brabant, an an der Provënz Antwerpen.
De Kanal gehéiert zur Klass II fir Schëffer bis 650 Tonnen. E verbënnt Louvain mat dem schëffbaren Deel vun der Dijle.
Geschicht
De Kanal gouf tëscht 1750 a 1752 gebaut fir de Brauereie vu Louvain eng besser Transportméiglechkeet ze bidden.
Säin éischten Numm op Hollännesch war Leuvense vaart an e gouf 1994, wéi d'Flämesch Regioun vun der Belsch d'Gestioun iwwerholl huet, op Kanaal Leuven Dijle ëmgedeeft.
De Kanal Louvain-Dijle ass ee vun den eelste Kanäl an der Belsch. Den 29. Januar 1750 gouf d'Keeserin Maria Theresia der Stad Louvain d'Erlabnes fir de Kanal ze bauen. Louvain huet all d'Käschte missen droen, krut awer als Géigeleeschtung d'Recht fir de Kanal op seng eege Rechnung z'exploitéieren.
Den 9. Februar 1750 huet de Prënz Charel vu Loutrengen den éischte Spuetstéch gemaach, an den 21. Dezember 1752 konnt de Kanal volllafe gelooss ginn.
Fir konkurenzfäeg mat der Eisebunn ze bleiwen, gouf de Kanal, fir datt méi grouss Schëffer konnten drop fueren, tëscht 1836 an 1837 liicht ëmgebaut. Säi Profil gouf op een Déifgank vun 3.60 m ugepasst, an an den duebele Schleise gouf déi mëttels Paart erausgeholl fir datt och méi laang Schëffer konnten drop fueren.
Bis 1972 war de Kanal Eegentum vun der Stad Louvain, a gouf du vum Belsche Staat iwwerholl.